2025. aasta Vormel 1 hooaeg

**2025 FIA Vormel 1 maailmameistrivõistlused** oli 76. Vormel 1 hooaeg, mille käigus selgitati välja nii sõitjate kui konstruktorite maailmameister. Tegemist oli maailma kõrgeima taseme võistlusega vormelivõidusõidus, mida korraldas Rahvusvaheline Autoliit (FIA). Hooaeg algas 16. märtsil 2025 Austraalia ''grand prix'''ga ning lõppes 7. detsembril 2025 Abu Dhabi ''grand prix'''ga. Hooaeg koosnes 24 etapist.

McLaren-Mercedes kaitses konstruktorite tiitlit ja kindlustas Singapuri ''grand prix'' järel meeskonna kümnenda meistritiitli. Hooaja viimase etapi, Abu Dhabi ''grand prix'', eel olid sõitjate maailmameistritiitli konkurentsis McLareni sõitjad Lando Norris ja Oscar Piastri ning valitsev maailmameister Max Verstappen. Kuigi etapi võitis Verstappen, siis oma esimese meistritiitli võitis Lando Norris, kes edestas punktitabelis lõppkokkuvõttes Verstappenit kahe ja Piastrit kolmeteistkümne punktiga.

## Sõitjad ja võistkonnad
Alltoodud võistkonnad ja sõitjad osalesid 2025. aasta Vormel 1 maailmameistrivõistlustel. Kõik võistkonnad sõitsid Pirelli rehvidega. Igal võistkonnal oli võistlustel kaks autot ning kohustus esitada mõlema auto kohta sõitja.

### Sõitjad vabatreeningul
Igal võistkonnal pidi hooaja jooksul osalema kahel vabatreeningul mõlema võistlusauto kohta noorsõitja, kes pole osa võtnud rohkem kui kahest *grand prix*st. Gabriel Bortoleto, Isack Hadjari, Andrea Kimi Antonelli ja Jack Doohani esimesed vabatreeningud vastavalt Sauberi, Racing Bullsi, Mercedese ja Alpine võistkondades läksid selles arvestuses kirja. Alltoodud noorsõitjad valiti osalema 2025. aastal vabatreeningutel:

### Muudatused sõitjate nimekirjas
Lewis Hamilton lahkus  peale kahteteist hooaega Mercedesest ning liitus Ferrariga, asendades seal Carlos Sainz juuniori. Carlos Sainz juunior siirdus mitmeaastase lepinguga Williamsisse, asendades seal Logan Sargeanti, kelle leping lõpetati 2024. aasta hooaja keskel ning asendati Franco Colapintoga hooaja lõpuni. Lewis Hamiltoni asendas Mercedeses Vormel 2 piloot Andrea Kimi Antonelli.

Nico Hülkenberg lahkus peale kahte hooega Haasist ning liitus Sauberiga, kelle eest ta sõitis viimati 2013. aasta hooajal. Haasiga liitus täis hooajaks senine varusõitja ja Vormel 2 piloot Oliver Bearman, kes 2024. aastal sõitis ühe etapi Ferrari eest. Haasist lahkus ka Kevin Magnussen ning tema asemel palgati eelnevad viis hooaega Alpines sõitnud Esteban Ocon. Oconi sõitjakoha Alpines sai nende reservsõitja Jack Doohan. Nii Valtteri Bottas kui Zhou Guanyu lahkusid Sauberist peale kolme aastat. Hülkenbergi kõrvale palgati senine Vormel 2 sõitja Gabriel Bortoleto.

Red Bull Racing lõpetas lepingu peale 2024. aasta hooaega Sergio Pereziga vaatamata sellele, et tal oli eelnevalt sõlmitud leping 2026. aasta lõpuni. Tema asemele edutati põhitiimi Liam Lawson, kes eelneva hooaja viimasel kuuel etapil sõitis Racing Bullsi eest. Lawsoni asemele Racing Bulli edutati Red Bulli reservsõitja ning eelneva hooaja Vormel 2 teisele koha omanik Isack Hadjar.

### Muudatused hooaja jooksul
Peale kahte etappi otsustati Liam Lawson taandada tagasi Racing Bullsi rooli ning tema asemel tegi oma debüüdi Red Bull Racinguga Jaapani ''grand prix'''l Yuki Tsunoda.

Peale Miami ''grand prix'''d otsustati Jack Doohan taandada Alpine varusõitja rolli. Tema asemel sai põhisõitja koha varusõitja Franco Colapinto.

## Kalender
2025. aasta kalender avaldati FIA poolt 12. aprillil 2024 ning koosneb sarnaselt eelnevale hooajale 24. etapist. Kuuel neist oli kavas ka sprindivõistlus.

## Regulatsioonide muutused
### Tehnilised regulatsioonid
;Miinimum kaalu muutus
Sõitja minimaalne kaal tõsteti 80 kilogrammilt 82 kilogrammini. Seoses sellega tõusis ka ilma kütuseta auto miinimum kaalu limiit 798 kilogrammilt 800 kilogrammini.

;Sõitjate jahutamine
2025. aastal tutvustatakse sõitja jahutussüsteemi. Selle süsteemi kasutamist otsustab FIA äärmuslikes ilmastikutingimustes ning vastavalt suurendatakse ka autode miinimum kaalu limiiti. Muutuse ajendiks on 2023. hooaja Katari *grand prix*, kus sõitjad üle kuumenesid. Kui FIA ennustab temperatuuri üle 30,5 °C, siis kuulutatakse välja kuumuse oht ning meeskonnad peavad varustama oma sõitjad jahutussüsteemidega. Minimaalset kaalu tõstetakse 5 kilogrammi võrra, et kompenseerida seadmete kaalu.

;DRS-i rakendamine
Tagatiiva vahede suurus kahe DRS-režiimi vahel muutub, vähendatakse madalamat piiri. See läheb 10–15 millimeetrilt 9,4–13 millimeetrile; ülemine piir jääb DRS-i avatud olekus 85 millimeetrile. Täpsustatakse DRS-režiimide reegleid, rõhutades, et peab olema vaid kaks asendit ning DRS-i rakendamise lõpp peab tagama, et tagatiib naaseb täpselt algsesse asendisse.

;Käigukastide arv
Enam ei ole piirangut käigukastide arvu osas, kuna praeguste konstruktsioonide töökindlus muudab selle piirangu aegunuks.

### Spordimäärused
;Punkt kiireima ringi eest
2025. aastast ei anta punkti kiireima ringi eest.

;Noorsõitjad vabatreeningutel
Eelnevalt oli võistkondadel kohustus hooaja vältel vähemalt ühel vabatreeningul auto kohta noorsõitjat esitada. 2025. aastast tõstetakse see kahele vabatreeningule auto kohta.

## Tulemused
### ''Grand prix''de kokkuvõte

## Viited